Ένα ζευγάρι από το Βέλγιο, ο κύριος Rony Vagenende και η σύζυγός του κυρία Wilma Bier, επισκέπτονται ανελλιπώς κάθε χρόνο τα τελευταία 16 χρόνια το νησί της Χίου για διακοπές και δηλώνουν ενθουσιασμένοι από αυτό.

ADVERTISING

Σύμφωνα με το astraparis.gr, ο δήμαρχος Χίου κύριος Μανώλης Βουρνούς και ο εντεταλμένος για θέματα τουρισμού δημοτικός σύμβουλος κύριος Δημήτρης Καράλης, απένειμαν, ως είθισται, έπαινο για την συμπάθεια που έχουν προς το νησί και τους δώρισαν ένα αναμνηστικό πήλινο πλακάκι.

Έπαινος για την αγάπη που έχουν οι Rony Vagenende και Wilma Bier στη Χίο. ASTRAPARIS.GR

Οι δύο Βέλγοι, λάτρεις της Χίου, έχουν γυρίσει το νησί απ' άκρη σε άκρη και δήλωσαν ότι είναι ενθουσιασμένοι από αυτό, ενώ αναφέρθηκαν στην ζεστασιά των κατοίκων και στον τρόπο που "αγκάλιασαν" με την συμπεριφορά τους το παιδί τους που έχει αυτισμό και ταξιδεύει κάθε χρόνο μαζί τους.

Άλλο ένα δείγμα της λατρείας τους για το νησί είναι η αναγραφή του ονόματος της Χίου στην πινακίδα του αυτοκινήτου του κυρίου Rony Vagenende, πληρώνοντας για τον σκοπό αυτό 1000 ευρώ.